ร้านอยู่ตรงจุดพักรถตรงทางด่วนประชาชื่นค่ะ โซนเดียวกันกับร้านอาหารอินเดียค่ะ ภายในร้านมีโต๊ะ 3 โต๊ะ (นั่งได้ 2 คน) ที่เหลือเป็น counter ค่ะ

เมนูก็มีให้เลือกเยอะตามสไตล์ร้านแกงกะหรี่ แต่ที่นี่ดีอีกอย่างคือมีหลาย size ตั้งแต่ความอยากกินแค่ชิมจนอยากจัดหนัก 2 กิโล ยัน 10 กิโล (ถ้าหากอยากประชันความสามารถ) ส่วนเราวันนี้สั่งแกงกะหรี่ size m topping คือ เนื้อสับชุบแป้งทอด กับ ชีสออมเล็ต มาแบ่งกันทาน 2 คน แค่นี้ก็อิ่มกำลังดีแล้วค่ะ

พูดถึงตัวรสชาติ ประทับใจ topping มากๆๆๆๆ อร่อยสุดในบรรดาร้านแกงกะหรี่ค่ะ แต่ตัวข้าวยังแพ้ coco ตัวแกงหนักเครื่องเทศสุดๆ แต่มันยังไม่ถูกปากเราเท่าไหร่ รู้สึกมันไม่ครบรส ส่วนผักดองของโปรดนี่อร่อยค่ะ แถมให้มากระปุกใหญ่มาก อ้อบนโต๊ะมี เครื่องปรุงทั้งซอสเปรี้ยว พริก และ Tabasco ให้ด้วยค่ะ นอกจากนี้ก็มีซุปมิโสะ (จืดไปหน่อย) ให้บริการ self service ตักกี่รอบก็ได้ค่ะ โดยรวมอยากให้ซัก 3.75 แต่มันร้านแกงกะหรี่ ตัวแกงกะหรี่มันก็ต้องเด็ดจริงๆ เลยลดเหลือ 3 ดาวแทนค่ะ